O‘zbekistonda tabiiy gazni sotishda qo‘llaniladigan investitsiya ustama haqi oshirildi

O‘zbekiston Prezidenti Islom Karimov “O‘ztransgaz” AK avtomobilni gaz bilan to‘ldirish kompressor stansiyalariga tabiiy gazni ulgurji sotishda qo‘llaniladigan investitsiya ustama haqining yangi miqdorini belgiladi, deya xabar bermoqda UzDaily.

Yangi stavka O‘zbekiston Prezidenti Islom Karimovning 2014-yil 4-dekabrdagi “O‘zbekiston Respublikasining 2015-yilgi asosiy makroiqtisodiy ko‘rsatkichlari prognozi va Davlat byudjeti parametrlari to‘g‘risida”gi qarori (pdf) bilan belgilandi.
Qarorga muvofiq, 2015-yil 1-yanvardan “O‘ztransgaz” AK avtomobilni gaz bilan to‘ldirish kompressor stansiyalariga tabiiy gazni ulgurji sotishda qo‘llaniladigan investitsiya ustama haqi oshadi va 1 kubometr uchun 400 so‘mni tashkil etadi. Bu 2014-yilgi ko‘rsatkichdan ikki barobar ko‘p demakdir.